BOSNA I HERCEGOVINA

FEDERACIJA BOSNE I HERCEGOVINE

UNSKO SANSKI KANTON

OPĆINSKI SUD U BIHAĆU

Broj: 17 0 St 091703 18 St
Dana, 17.07.2026 .godine


Općinski sud u Bihaću, stečajni sudija Dajana Baier-Ćehić, u stečajnom postupku nad imovinom stečajnog dužnika BH Invest d.o.o. u stečaju, odlučujući o prijedlogu Odbora povjerilaca ,  dana 17.07.2026. godine, donio je

R J E Š E N J E


I 
Razrješava se dužnosti stečajni upravnik Šefik Smlatić

II
Za novog stečajnog upravnika stečajnog dužnika BH Invest d.o.o u stečaju  imenuje se Mirzet Kasić iz Bihaća.


III
Stečajni upravnik iz stava 2. ovog rješenja dužan je u roku od 30 dana od 

dana prijema ovog rješenja preuzeti svu imovinu i poslovnu dokumentaciju 

stečajnog dužnika kojom je upravljao raniji stečajni upravnik, te sudu dostaviti 

izvještaj sa prijedlogom o daljem toku stečajnog postupka.    


IV
Promjena podataka određena ovim rješenjem ima se upisati u sudski 


registar ovog suda.


V
Žalba ne odlaže izvršenje rješenja.

O b r a z l o ž e n j e

Rješenjem ovog suda broj: 17 0 St 019703 19 St od 30.04.2025.godine razrješen je dužnosti raniji stečajni upravnik Izeta Selimović, a Imenovan Šefik Smlatić. 

U ovom postupku punomoćnik stečajnog povjerioca Asime Fetić, advokat Adnan Šehić dostavio je podnesak kojim predlaže da se dužnosti razrješi imenovani vještak Šefik Smlatić iz razloga jer je isti rođen 22.06.1962 godine i navršio je 63 godine života, te ne ispunjava uslove u smislu člana 76 st,1 Zakona o stečaju . Nadalje, dana 26.06.2026.godine ovom sudu također je dostavio podnesak i stečajni upravnik Šefik Smlatić kojim podneskom zahtjeva da se razrješi dužnosti stečajnog upravnika iz više objektivnih razloga, izmeđuostalog jer je isti svojim redovnim poslom vezan za rad u Italije, kao i da je napunio 63.godine. 
Sud je u ovom postupku dana 13.05.2026. podnio zahtjev za rješavanja spornog pravnog pitanja Vrhovnom sudu FBIH, a sve s obzirom da se ovaj postupak vodi po odredbama Zakona o stečajnom postupku FBIH koji je bio na snazi u vrijeme otvaranja stečajnog postupka nad stečajnim dužnikom, sa pitanjem da li stečajni upravnici koji su imenovani po tom zakonu, a nisu uvršteni na listu stečajnih upravnika  koju je Federalno Ministarstvo pravde objavilo početkom 2026.godine mogu nastaviti obavljati dužnost stečajnog upravnika. 

Vrhovni sud je dana 25.06.2026.godine ovom sudu dostavio Rješenje u kojem je zauzet pravni stav da  stečajni upravnici imenovani po Zakonu o stečajnom postupku ( službene Novine FBIH broj: 29/03, 32/04,42/06 i 4/2017 odluka US i 52/2018 ) i ranije se nalazili na listi stečajnih upravnika, ne mogu nastaviti obavljati dužnost stečajnog upravnika, ako nisu uvršteni  na listu  koju je Federalno Ministarstvo pravde objavilo početkom 2026.godine.  Imajući u vidu da se u revidiranoj listi koju je objavilo Federalno Ministarstvo pravde stečajni upravnik ne nalazi na istoj, shodno stavu  Vrhovnog suda FBIH, sud je u skladu sa odredbom čana 23 I 24. Zakona o stečajnom  postupku (Službene novine FBiH broj 29/03, 32/04, 42/06, 4/17 i 52/18)  postupku donio odluku kao u uvodu. 

Pouka o pravnom lijeku:





              Stečajni sudija
Protiv ovog rješenja dozvoljena je žalba 



        Dajana Baier-Ćehić
Kantonalnom sudu u Bihaću u roku od 8 dana
od dana prijema rješenja. Žalba se podnosi putem ovog suda. 

                             
